Τηλέμαχος Ζαγρέας

Ο Τηλέμαχος Ζαγρέας (née Τηλέμαχος Ζιούρας) είναι Έλληνας μουσικός, συνθέτης και στιχουργός με καταγωγή από τον Παλαιό Παντελεήμονα Πιερίας.

Βιογραφία 
Ο Τηλέμαχος Ζαγρέας γεννήθηκε το 1942 στον Παλαιό Παντελεήμονα Πιερίας. Σπούδασε φυσική ή φυσική και μαθηματικά στο πανεπιστήμιο του Μονάχου. Έζησε και εργάστηκε στην Γερμανία για μεγάλα χρονικά διαστήματα της ζωής του κατά τη διάρκεια των οποίων ανακάλυψε την αγάπη του για την αρχαία Ελληνική μυθολογία. Ενώ έγραφε ποίηση και έπαιζε μουσική από πολύ παλαιότερα, η καριέρα του στη μουσική ξεκίνησε με τον πρώτο δίσκο του "Ο Θρύλος" (Γερ. Legende. Raumer Records. 1996). Στην προσοχή πολλών φίλων της εναλλακτικής μουσικής θα έφτανε όμως μετά τον δίσκο του "Τον Λόγο έχει ο Ζεύς" (Olymporock. 2005), στον οποίο θα συμμετείχανε γνωστοί μουσικοί του έντεχνου. Λίγο καιρό αργότερα θα εμφανιζόταν ως προσκεκλημένος σε ζωντανές εμφανίσεις μουσικών όπως ο Θανάσης Παπακωνσταντίνου. 

Τα τελευταία χρόνια διατηρεί έναν χώρο πολιτισμού με το όνομα "Ολύμπιο Πνευματικό Κέντρο". Σήμερα ο Τηλέμαχος Ζαγρέας κατοικεί στην γενέτηρά του στον παλαιό Παντελεήμονα όπου και διοργανώνει τακτικά δράσεις, με θεματικές όπως ο μαρξισμός και η αρχαία ελληνική θεολογία.

Δισκογραφία

Παραπομπές